**Haljala kandi rahvakoosolek**

**Protokoll nr 1**

Haljalas, 29.01.2020

Koosoleku algus 19.00 lõpp 20.45.

Rahvakoosolekust võtab osa 50 inimest, registreerimisleht kahel lehel lisatud käesolevale protokollile.

Koosolekut juhatab Margus Laigu, protokollib Marju Kirsipu.

Koosolekut aitab juhatada Veiko Veiert.

Päevakord: 1. Kandikogu valimine

2. Haljala kooli projekti tutvustus

3. Elanike turvalisus ja kaitse

4. Ettepanekud

**Päevakorrapunkt nr 1**

Kandikogu valimine

Volikogu esimees Vello Väinsalu tutvustab kandikoguga seonduvat. Vallas on 10 kanti ja pooled kogud on juba valitud. Kandid on kandikogu valimisel lähtunud erinevalt, osad kogud koosnevad külavanematest, osadel on valitud küladest esindajad ja külavanemad kogusse ei kuulu.

Veiko Veiert tutvustab Haljala kandikogu valimist ja kandidaate. Haljala kandikogu koosneb Haljala alevikust, Aukülast, Idavere-, Lihulõpe-, Kisuvere-, Tatruse-, Vanamõisa- ja Võle külast. Kuna Haljala alevik on elanike arvult suurim, siis võiks kandikogus olla 2 aleviku esindajat ning siis moodustuks kogu 9 liikmelisena. Kuna Tahmakülas on aktiivne kogukond ja nad valinud omale Tahmaküla vanema, siis võikski kandikogu teine aleviku esindaja Tahmaküla vanem

Haljalas on valitud alevikuvanem -Margus Laigu

Aukülas on valitud külavanem – Tiit Toming

Idaveres on valitud külavanem – Marju Kirsipu

Lihulõpe küla esindaja – Sven Rannar

Tatruse küla esindaja – Piret Villum-Salak

Võle küla esindaja – Meelis Kuzma

Tahmaküla (Haljala aleviku teine esindaja) Margus Punane

Kisuvere külast ja Vanamõisa külast hetkel ei ole esindajaid ja kandikogu jääb seni kuni nende külade esindajad nimetatakse, seitsme liikmeline.

Toimub arutelu ja lepitakse kokku, et ei ole eraldi Tahmaküla esindajat vaid on Haljala alevikust kaks esindajat.

Otsustati: kinnitada kandikogu liikmeteks: Margus Laigu, Tiit Toming, Marju Kirsipu, Sven Rannar, Piret Villum-Salak, Meelis Kuzma ja Margus Punane.

**Päevakorrapunkt nr 2**

Haljala kooli projekti tutvustus

Vallavanem Ivar Lilleberg tutvustab uut Haljala kooli eskiisprojekti. Hetkel käib projekteerimine, projekt valmib suvel ning siis saab ehitushanke välja kuulutada.

Varasemalt oli kaalumisel vana võimla alles jätmine, kuid komisjon otsustas, et vana võimla lammutatakse. Uude hoonesse tuleb täismõõtmetes korvpalliväljak. Projekteerijatega otsitakse võimalusi võimla keldrisse lasketiiru kavandamiseks. Hetkel saab projektile veel parandusi ja ettepanekuid teha.

**Päevakorrapunkt nr 3**

Elanike turvalisus ja kaitse

Piirkonnapolitseinik Meelis Pallon annab ülevaate Haljala vallas toimunud kuritegude ja väärtegude toimumiste arvudest ja võrdluseks ka eelneva aasta arvud.

Varem olid Haljala alevikud valvekaamerad, enam neid kahjuks ei ole ja kuritegude tuvastamine on seetõttu ka raskendatud.

Meelis Pallon julgustab elanikke rohkem teavitama politseid märgatud väärtegudest või vägivallatsemistest.

**Päevakorrapunkt nr 4**

Ettepanekud

Elanikud esitavad omapoolseid nägemusi ja murekohti, mida oleks esmaselt vaja lahendama hakata.

Lepitakse kokku, et alevikuvanem esitab Facebooki grupis Haljala aleviku rahvas küsitluse: kus võiks Haljalas asuda valvekaamerad? Samuti võib samasse gruppi või alevikuvanema e-mailile kirjutada ettepanekuid ja muresid, mis vajaksid lahendamist, et Haljala saaks paremaks.

Koosolekul esitatud ettepanekud:

* Alevikus võiksid olla valvekaamerad: Rahvamaja juures, spordiplatside juures, kooli parkla nurgal või ühel peatänavatest, et oleks võimalik jälgida liikumisi. Kaamerate asukoha kohta võib ettepanekuid saata otse vallavalitsuse meilile samuti.
* Haljala aleviku tiikide puhastamine
* Rakvere mnt puudel elutsevate varestega on probleem
* Haljalas peaks olema bussijaama läheduses väli WC.
* Maheda tänaval liiklevad suured autod ja inimesed samal teel kuna puudub kõnnitee osa. Vajalik oleks paigaldada sinna õueala märk, et oleks inimestel turvalisem poodi kõndida.
* Maheda tänaval Grossi poe otsas on suurelt madalam pinnas, kuhu koguneb vihmavesi, see tiigike tuleks likvideerida. Tõenäoliselt jääb see ala Grossi poe kinnistu piiridesse ja peaks omanikuga selle likvideerimise võimalusi arutama.

/Allkirjastatud digitaalselt/

Margus Laigu /Allkirjastatud digitaalselt/

Koosoleku juhataja Marju Kirsipu

Protokollija